《奉和袭美公斋四咏次韵。新竹》
唐代·陆龟蒙

别坞破苔藓，严城树轩楹。恭闻禀璇玑，化质离青冥。

色可定鸡颈，实堪招凤翎。立窥五岭秀，坐对三都屏。

晴月窈窕入，曙烟霏微生。昔者尚借宅，况来处宾庭。

金罍纵倾倒，碧露还鲜醒。若非抱苦节，何以偶惟馨。

徐观稚龙出，更赋锦苞零。

作者简介：陆龟蒙（？～公元881年），唐代农学家、文学家，字鲁望，别号天随子、江湖散人、甫里先生，江苏吴县人。曾任湖州、苏州刺史幕僚，后隐居松江甫里，编著有《甫里先生文集》等。 他的小品文主要收在《笠泽丛书》中，现实针对性强，议论也颇精切，如《野庙碑》、《记稻鼠》等。陆龟蒙与皮日休交友，世称“皮陆”，诗以写景咏物为多。